stanford-oval/wikipedia huggingface dataset:
הצהובות (סדרת טלוויזיה)
הפקה > פיתוח

במאי 2018 הוכרז כי שואוטיים רכשה את הזכות להפיק את הסדרה, שעלתה לשידור לראשונה ב-14 בנובמבר 2021.
בדצמבר 2021 הסדרה חודשה לעונה שנייה, שעלתה לשידור ב-3 במרץ 2023.
בדצמבר 2022 הסדרה חודשה לעונה שלישית, שעלתה לשידור ב-14 בפברואר 2025. בעקבות שביתת השחקנים בשנת 2023, הפקת העונה השלישית התעכבה והוכרז שהיא תעלה לאוויר בשנת 2025. בנוסף, הוכרז שצוות התכנית עובד על פרק מיוחד שעלילתו מתרחשת בין העונה השנייה לשלישית, אך עדיין לא פורסם תאריך להפצתו.
הפקה > ליהוק

בספטמבר 2024, פורסם כי הילרי סוונק מצטרפת בתפקיד אורח חוזר לעונה השלישית של הסדרה. דמותה של סוונק בסדרה נשמרת בסוד.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 14 בנובמבר 2021 | 16 בינואר 2022 |
|  | 2 | 9 | 9 | 26 במרץ 2023 | 28 במאי 2023 |
|  | 3 | יפורסם בהמשך | יפורסם בהמשך | 14 בפברואר 2025 | יפורסם בהמשך |
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2023 | פרסי TCA | הישג יוצא דופן בדרמה | הצהובות | מועמדות |  |
| 2024 | פרס גלובוס הזהב | שחקנית המשנה הטובה ביותר בסדרת טלוויזיה, מיני-סדרה או סרט טלוויזיה | כריסטינה ריצ'י | מועמדות |  |
| 2024 | פרס אמי האמנותי | הליהוק הטוב ביותר בסדרת דרמה | ג'וני לורי ג'ונסון, ליבי גולדשטיין, קורין קלארק וג'ניפר פייג' | מועמדות |  |
| 2024 | פרס בחירת מבקרי הטלוויזיה | שחקנית המשנה הטובה ביותר בסדרת דרמה | כריסטינה ריצ'י | מועמדות |  |
| 2024 | פרס אמי לבידור בפריים טיים | סדרת הדרמה הטובה ביותר | הצהובות | מועמדות |  |
| 2024 | פרס אמי לבידור בפריים טיים | שחקנית ראשית בסדרת דרמה | מלאני לינסקי | מועמדות |  |
| 2024 | פרס סאטורן | סדרת האקשן/הרפתקאות/מתח הטובה ביותר | הצהובות | מועמדות |  |
| 2024 | פרס האקדמיה האוסטרלית לאמנויות הקולנוע והטלוויזיה (בינלאומי) | סדרת הדרמה הטובה ביותר | הצהובות | מועמדות |  |
| 2024 | פרס סטלייט | סדרת הז'אנר הטובה ביותר | הצהובות | זכייה |  |
| 2024 | פרס סטלייט | השחקנית הטובה ביותר בסדרת דרמה או ז'אנר | מלאני לינסקי | מועמדות |  |
| 2024 | פרס סטלייט | השחקנית הטובה ביותר בתפקיד משנה בסדרה, מיני-סדרה או סרט טלוויזיה | כריסטינה ריצ'י | זכייה |  |
| 2024 | פרס התקשורת של הליגה ההומו-לסבית נגד השמצה | סדרת הדרמה הטובה ביותר | הצהובות | זכייה |  |
הערות שוליים

↑  Feldman, Dana (18 בנובמבר 2021). "Girls Gone Wild: Showtime's Yellowjackets Represents The Complete Destruction Of Society". Forbes. נבדק ב-9 באפריל 2022. {{cite web}}:  (עזרה)
↑  Herman, Alison (17 בנובמבר 2021). "Karyn Kusama Is Glad You're Into Jennifer's Body Now". The Ringer. נבדק ב-9 באפריל 2022. {{cite web}}:  (עזרה)
1 2  Alexandra Del Rosario (August 24, 2024). ‘Yellowjackets’: Showtime Survival Drama Starring Juliette Lewis, Christina Ricci Gets Premiere Date & Trailer. Deadline. Retrieved January 22, 2025
1 2  Michael Ausiello (December 7, 2022). Yellowjackets Season 2 Pushed to 2023. TV Line. Retrieved December 8, 2022
1 2 3  Jack Dunn (November 19, 2024). ‘Yellowjackets’ Season 3 Sets Showtime Premiere Date. Variety. Retrieved January 22, 2025
↑  Nellie Andreeva (May 9, 2018). Showtime Buys Female Thriller Drama ‘Yellowjackets’ From eOne & ‘Narcos’ Duo. Deadline. Retrieved January 22, 2025
↑  Kate Aurthur (16 בדצמבר 2021). "'Yellowjackets' Renewed for Season 2 at Showtime Out". Variety. נבדק ב-9 באפריל 2022. {{cite web}}:  (עזרה)
↑  Nellie Andreeva (December 15, 2022). ‘Yellowjackets’ Gets Early Season 3 Renewal By Showtime As Chris McCarthy Lays Out Programming Strategy & Signals Slate Review. Deadline. Retrieved December 16, 2022
↑  Every Single Thing We Know About 'Yellowjackets' Season 3, Esquire, ‏2024-01-16 (באנגלית אמריקאית)
↑  Brynna Arens, Yellowjackets Secret Bonus Episode Explained, Den of Geek, ‏2024-01-17 (באנגלית אמריקאית)
↑  Joe Otterson, ‘Yellowjackets’ Season 3 Casts Hilary Swank, Variety, ‏2024-09-27 (באנגלית אמריקאית)
↑  TCA Award winners, www.tvcritics.org
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Critics Choice Awards 2024: All the Winners, TIME, ‏2024-01-15 (באנגלית)
↑  Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  AACTA International Awards, www.aacta.org (ב־Australian English)
↑  Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
הדמויות העיקריות מהעבר וההווה בעונה 1. שמות הדמויות משמאל לימין: מיסטי (הווה), בן סקוט (עבר), מיסטי (עבר), טאיסה (הווה), טאיסה (עבר), נטלי (הווה), נטלי (עבר), שאונה (הווה), שאונה (עבר), ג'קי (עבר)
טרנספרנט

| --- | --- |

צילום מסך מתוך פתיח הסדרה
 סוגה:  דרמה, קומדיה
 יוצרים:  ג'יל סולוויי
 בימוי:  ג'יל סולווי, נישה גנטרה, מריאל הלר 
 שחקנים:  ג'פרי טמבור גבי הופמן ג'יי דופלס איימי לנדקר ג'ודית לייט
 פרסים:  זוכה פרסי גלובוס הזהב, סטלייט, אמי, GLAAD ועוד
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  4 + סרט
 מספר פרקים:  40
 הפקה
 מפיק:  ג'יל סולוויי ויקטור הסו
 מפיקים בפועל:  אנדריאה ספרלינג 
 חברת הפקה:  אולפני אמזון
 הפצה:  Sony Pictures Television 
 עורכים:  קתרין האייט אנט דייווי דייוויד ברטמן הילדה ראסולה
 אתר צילומים:  לוס אנג'לס
 צלמים:  ג'ים פרוהנה
 אורך פרק:  27–31 דקות   סרט: 102 דקות
 שידור
 רשת שידור:  פריים וידאו
 רשת שידור בישראל:  HOT  סלקום tv
 תקופת שידור מקורית:  6 בפברואר 2014 – 27 בספטמבר 2019
 קישורים חיצוניים
 אתר האינטרנט
 דף התוכנית ב-IMDb
 
"טרנספרנט" (באנגלית: "Transparent"; מילולית: "שקוף", אך גם "הורה טרנס") היא סדרת-רשת דרמה קומית אמריקאית שנוצרה על ידי ג'יל סולוויי עבור אולפני אמזון, אשר שודרה לראשונה ב-6 בפברואר 2014.
בין השחקנים האורחים המופיעים בעונה הראשונה של הסדרה נמנה השחקן בראדלי ויטפורד ("הבית הלבן"), המגלם את דמותה של מארסי.
הסדרה נרכשה על ידי אולפני אמזון, אשר הזמינו עונה מלאה ב-12 במרץ 2014, אשר שוחררה במלואה לראשונה ב-26 בספטמבר 2014. העונה השנייה של הסדרה שוחררה במלואה לראשונה ב-11 בדצמבר 2015. הסדרה חודשה לעונה שלישית, שעלתה ב-23 בספטמבר 2016, ולעונה רביעית שעלתה ב-21 בספטמבר 2017. הסדרה חודשה לעונה חמישית ואחרונה, אשר בהמשך נודע כי הפכה לסרט מוזיקלי באורך מלא אשר עלה ב-27 בספטמבר 2019.
בטקס חלוקת פרסי גלובוס זהב ה-72, הסדרה זכתה בפרס גלובוס הזהב בקטגוריה סדרת הקומדיה או הסדרה המוזיקלית הטובה ביותר, בעוד ג'פרי טמבור זכה בפרס השחקן הטוב ביותר בסדרת קומדיה או סדרה מוזיקלית על הופעתו בסדרה; הופעה שזיכתה אותו גם בפרס אמי לבידור בפריים טיים באותה השנה. זוהי סדרת הטלוויזיה הראשונה המופקת על ידי אולפני אמזון שזוכה בפרס חשוב, וסדרת הטלוויזיה הראשונה המשודרת באינטרנט באמצעות הזרמת מדיה הזוכה בפרס גלובוס הזהב לסדרה הטובה ביותר.
עלילה

עלילת הסדרה סובבת סביב חייהם של בני משפחה יהודית אמידה, משכילה בלוס אנג'לס בעקבות הגילוי שאבי המשפחה, אשר שמה המולד הוא מורט פפרמן, בגילומו של ג'פרי טמבור, פרופסורית יהודית בגמלאות יוצאת מהארון כאישה טרנסג'נדרית ומתחילה לחיות את חייה כאישה בשם מורה.
מורה צריכה לספר לשלושת ילדיה שרה, אלי וג'וש (איימי לנדקר, גבי הופמן וג'יי דופלס) על השינוי שהיא עוברת ומבקשת מהם להתייחס אליה מעכשיו כאישה. משפחתה משתפת פעולה עם בקשתה אולם השינוי משפיע על כל בני המשפחה. שלי (ג'ודית לייט), אמם הדומיננטית של השלושה וגרושתה של מורה, מטפלת בבעלה השני והחולה.
במהלך כל שלוש העונות כל הגיבורים עוברים שינוי ומחפשים את זהותם ולא רק אבי המשפחה. הילדים של משפחת פפרמן מייצגים שלושה דורות שונים. שרה מחפשת את זהותה המינית ולא נשארת לאורך הסדרה בזהות קבועה, ג'וש מתקשה להישאר במערכת יחסים אחת ומנהל מערכות יחסים מורכבות עם נשים בגילאים שונים. אלי היא האקדמאית שמסרבת לקבל החלטות על עתידה וחייה על חשבון אביה. מוֹרה, במהלך הסדרה, עוברת לחיות עם נשים טרנסג'נדריות ששונות ממנה במעמד, בהשכלה וביכולות הכלכליות. היא משנה את המראה החיצוני ומתכוונת לניתוח להתאמה מגדרית.
שחקנים ודמויות > שחקנים ראשיים

| השחקן/ית | הדמות> שם הדמות | הדמות> אודות הדמות |
| --- | --- | --- |
| ג'פרי טמבור | מורה פפרמן |  |
| גבי הופמן | אלכסנדרה "אלי" פפרמן | הבת הצעירה של שלי ומורה פפרמן |
| ג'יי דופלס | ג'ושוע "ג'וש" פפרמן | הבן האמצעי של שלי ומורה פפרמן |
| איימי לנדקר (אנ') | שרה פפרמן | הבת הבכורה של שלי ומורה פפרמן |
| ג'ודית לייט | שלי פפרמן | גרושתו של מורטי פפרמן, אמם של שרה, ג'וש ואלי |
שחקנים ודמויות > שחקנים אורחים

| השחקן/ית | הדמות> שם הדמות | הדמות> אודות הדמות |
| --- | --- | --- |
| מלורה הארדין | תמי קאשמן | בת זוגה של שרה |
| אלכסנדרה בילינגס | דאווינה | טרנסג'נדרית המיודדת עם מורה |
| קירסי קלמונס | ביאנקה | ביתה החורגת של תמי |
| רוב האבל | לן נובאק | בעלה של שרה, אביהם של זאק ואלה |
| זאכרי ארתור | זאק נובאק | בנם של שרה ולן |
| הארי נף | גיטל | דודה של משפחת פפרמן שהייתה דוגמנית בתקופת רפובליקת ויימאר ונרצחה בשואה |
| גבירתנו ג'יי | יורנה |  |
| אבי ריידר פורטסון | אלה נובאק | בתם של שרה ולן |
| לורנס פרסמן | אד פסקוויץ' | בעלה השני של שלי |
| אמין ג'וסף | מייק | שותף לדירה של דרק |
| אמילי רובינזון | אלי פפרמן הצעירה |  |
| דלטון ריץ' | ג'וש פפרמן הצעיר |  |
| קלסי ריינהארט | שרה פפרמן הצעירה |  |
| קליאו אנתוני | דרק | מאמן הכושר של אלי |
| קארי בראונשטיין | סידני "סיד" פלדמן | חברתה הטובה של אלי |
| דבורה ס. קרייג | כריסטין | מתווכת דירות היוצאת עם ג'וש |
| סוויר אבר | זאק |  |
| קתרין האן | רחל | רבה של בית הכנסת ויוצאת עם ג'וש |
| בראדלי ויטפורד | מארסי | טרנסג'נדרית אשר התיידדה עם מורה |
| אליסון סודול | קאיה | זמרת צעירה המיוצגת על ידי ג'וש |
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 6 בפברואר 2014 | 26 בספטמבר 2014 |
|  | 2 | 10 | 10 | 30 בנובמבר 2015 | 11 בדצמבר 2015 |
פרקים > עונה 1 (2014)

| מס' הפרק בסדרה | מס' הפרק בעונה | שם הפרק | במאי/ת | תסריטאי/ת | תאריך שידור מקורי |
| --- | --- | --- | --- | --- | --- |
| ‏1 | ‏1 | "פיילוט" | ג'יל סולוויי | ג'יל סולוויי | ‏6 בפברואר 2014 |
| ‏1 | ‏1 | "פיילוט" | ג'יל סולוויי | ג'יל סולוויי | 26 בספטמבר 2014 |
| ‏2 | ‏2 | "להרפות" | ג'יל סולוויי | ג'יל סולוויי | ‏26 בספטמבר 2014 |
| ‏3 | ‏3 | "זורמים" | ג'יל סולוויי | ברידג'ט בדארד | ‏26 בספטמבר 2014 |
| ‏4 | ‏4 | "אמאבא" | נישה גנטרה | מיכה פיטזרמן-בלו נואה הרפסטר | ‏26 בספטמבר 2014 |
| ‏5 | ‏5 | "טריז" | נישה גנטרה | אלי לייבגוט | ‏26 בספטמבר 2014 |
| ‏6 | ‏6 | "המרחבים הפתוחים" | ג'יל סולוויי | אית'ן קופרברג | ‏26 בספטמבר 2014 |
| ‏7 | ‏7 | "דוגמה סמלית" | ג'יל סולוויי | פיית' סולוויי | ‏26 בספטמבר 2014 |
| ‏8 | ‏8 | "ילדה טובה" | ג'יל סולוויי | ברידג'ט בדארד | ‏26 בספטמבר 2014 |
| ‏9 | ‏9 | "להביט למעלה" | נישה גנטרה | מיכה פיטזרמן-בלו נואה הרפסטר | ‏26 בספטמבר 2014 |
| ‏10 | ‏10 | "למה אנחנו מכסים את המראות?" | ג'יל סולוויי | ג'יל סולוויי | ‏26 בספטמבר 2014 |
העונה הראשונה מתמקדת במורה פפרמן, אב המשפחה, פרופסורית בגמלאות שחושפת, עתה, את זהותה המגדרית כטרנסג'נדרית שהתפתחה אצלה עוד מימי ילדותה, ומחליטה לחיות בגלוי כאישה, בשם מאורה. השינוי בחייה של מורה משפיע על שלושת ילדיה הבוגרים. הבת הבכורה שרה מתמודדת עם נישואים לא מוצלחים, שעומדים למבחן עם הופעתה מחדש של בת זוגה מימי הקולג'; ג'וש מתחיל להתמודד עם המשמעויות של המערכות הזוגיות הרבות שניהל; ובת הזקונים, אלי, אקדמאית מבולבלת החיה על חשבון הוריה. אם המשפחה, שלי, מטפלת בבעלה השני החולה. ג'וש מגלה שיש לו בן מבוגר מקשר שהיה לו עם אישה מבוגרת, שכנה של המשפחה, כשהיה נער.
פרקים > עונה 2 (2015)

| מס' הפרק בסדרה | מס' הפרק בעונה | שם הפרק | במאי/ת | תסריטאי/ת | תאריך שידור מקורי |
| --- | --- | --- | --- | --- | --- |
| ‏11 | ‏1 | "בלי עין הרע" | ג'יל סולוויי | ג'יל סולוויי | ‏30 בנובמבר 2015 |
| ‏12 | ‏2 | "פליק-פליק מכה-מכה" | ג'יל סולוויי | מיכה פיטזרמן-בלו נואה הרפסט | ‏11 בדצמבר 2015 |
| ‏13 | ‏3 | "עולם חדש מגיע" | מריל הלר | פיית' סולוויי | ‏11 בדצמבר 2015 |
| ‏14 | ‏4 | "פריחת הדובדבן" | ג'יל סולוויי | ארבלה אנדרסון | ‏11 בדצמבר 2015 |
| ‏15 | ‏5 | "סבתא" | סטייסי פסון | ‏Our Lady J‏ | ‏11 בדצמבר 2015 |
| ‏16 | ‏6 | "פגיע" | סילאס הווארד | ברידג'ט בדארד | ‏11 בדצמבר 2015 |
| ‏17 | ‏7 | "ספר החיים" | ג'ים פרוהנה | אית'ן קופרברג | ‏11 בדצמבר 2015 |
| ‏18 | ‏8 | "תנודה" | אנדריאה ארנולד | ברידג'ט בדארד | ‏11 בדצמבר 2015 |
| ‏19 | ‏9 | "איש על האדמה" | ג'יל סולוויי | אלי לייבגוט | ‏11 בדצמבר 2015 |
| ‏20 | ‏10 | "אפור, ירוק, חום ונחושת" | אנדריאה ארנולד | מיכה פיטזרמן-בלו נואה הרפסט | ‏11 בדצמבר 2015 |
העונה השנייה נפתחת בחתונתן של שרה ותמי, זוגתה מימי הקולג'. ג'וש מתחיל לצאת בגלוי עם רחל, הרבה של בית הכנסת בו מתפללת המשפחה. ג'וש מזמין את בנו לגור איתו ועם שרה, דבר שמקשה על שרה. מאורה עוברת לגור עם חברות טרנסג'נדריות ומנסה להשתלב בקהילה. ההיסטוריה המשפחתית של משפחתה של מאורה, בשנות ה-30 של המאה ה-20 בגרמניה נחשפת בעונה זו. בפסטיבל מוזיקה אליו נוסעות מאורה ואלי, מאורה פוגשת חברה חדשה ואלי מתחילה מערכת יחסית אינטימית עם המרצה שלה, אליה היו לה רגשות.
פרקים > עונה 3 (2016)

העונה השלישית ממשיכה באותו קו עלילתי של שתי העונות הקודמות. מאורה שרוצה מאוד לעבור ניתוח לשינוי מין מגלה שלבה לא חזק מספיק בשביל זה. ג'וש מאוכזב עם תעשיית המוזיקה והמום התאבדותה של ריטה, עשה ניסיון שני ולא מוצלח להיות אבא "אמיתי" קולטון. שרה השתעשעה במחשבה שבעלה לשעבר, לן, עשוי להיות "האיש" שלה אחרי הכול. חיי האהבה של שרה מבטיחים יותר מאלו של קרובי משפחתה. שלי נפרדת מאזי אחרי שתפסה אותו בשקר מרושע. ג'וש יוצא עם שיאה הטרנסית למסע בדרכים, הקשר בניהם מתפתח במהירות, עד ששיאה מבינה שג'וש רוצה רק קשר מיני ועוזבת. ערב מתוח בין מאורה ואחותה, בריינה, מוביל לסיום הקשר בין מאורה לוויקי. בסוף העונה, כל בני משפחת פפרמן רווקים חוץ מאלי, שהקשר שלה עם לסלי היווה תמיכה משמעותית עבורה כאשר המשפחה יצאה לשיט בפרק האחרון. העונה השלישית מציגה רגעים רבים של התעלות דתית, שלי המחפשת את זהותה ומבלבלת בין יהדות לקבוצת תמיכה, רחל נושאת דרשה משמעותית בבית הכנסת וטובלת במקווה, ג'וש מכיר מקרוב, דרך בנו, את התפיסה הנוצרית של גאולה הנצחית שאינה קיימת ביהדות ובשיט שעורכת המשפחה אלי ושרה ארגנו סדר פסח מאולתר באונייה.
פרקים > עונה 4 (2017)

העונה הרביעית מתמקדת בביקור משפחת פפרמן בישראל. ההחלטה על הנסיעה מתקבלת כאשר מאורה שחוזרת ללמוד ומוזמנת לכנס בישראל ואלי מחליטה להצטרף אליה. לבסוף מצטרפים לנסיעה כל בני משפחת פפרמן, כולל בעלה לשעבר של שרה ואפילו אחותה של מאורה, בריינה. במהלך העונה הרביעית, אלי מגדירה עצמה כבעלת מגדר א-בנארי. רוב העונה עוסקת בגבולות, "שטחים כבושים" (הן פוליטיים והן אישיים), ובתפיסות שאנו מייצרים האחד לשנייה וכל זאת על רקע המטאפורה הענקית של הסכסוך הישראלי-פלסטיני, שבמאית סולוויי מגדירה כ"בינארי האולטימטיבי". הבחירה בנסיעה לישראל מתאימה לעיסוק ב"טרנספרנט" בזהות היהודית אמריקאית ומקומה של ישראל בזהות זאת. על אף שהעונה כולה מתרחשת בישראל, הצילומים נערכו בלוס אנג'לס.
רקע

סולוויי יצרה את הפיילוט של "טרנספרנט" עבור אמזון; הפרק היה זמין להורדה בחינם החל מ-6 בפברואר 2014, והיה חלק מעונת השידורים של אמזון. הסדרה נוצרה בהשראת אביה של סולוויי, שיצא מהארון כטרנסג'נדר. בסדרה מככבים גבי הופמן, ג'יי דופלס, ואיימי לנדקר, כשלושת ילדיו של אבי המשפחה (בגילומו של ג'פרי טמבור) שמגלה שהיא עוברת מעבר חיים משמעותי. אולפני אמזון בחרה להפוך את "טרנספרנט" מפיילוט לסדרה. לפני צילומי הסדרה, טמבור גילם דמות של שופט טרנסג'נדר בשם אלן וכטל, בתוכנית הטלוויזיה המשטרתית "בלוז לכחולי מדים", בשנות ה-80. את תפקידה של הופמן כתבה סולוויי לאחר שצפתה והתרשמה מהופעתה בעונה 3 של תוכנית הטלוויזיה "לואי" של לואי סי. קיי..
כל עשרת פרקי העונה הראשונה של "טרנספרנט" יצאו בו-זמנית, בסוף ספטמבר 2014. בקנדה, שבה שירות הזרמת הווידאו של אמזון אינו זמין, הסדרה שוחררה על פלטפורמת הווידאו על פי דרישה "Shomi" ב-23 בינואר 2015.
הפקה

סולוויי אמרה כי היא מקווה להשתמש בסדרה על מנת לחקור רעיונות של זהות מגדרית באמצעות "אב פצוע אשר מוחלף בנשיות פורחת" ושהיא חשבה על ג'פרי טמבור כמורט / מורה בעת כתיבת הדמות.
סולוויי, התסריטאים וצוות השחקנים פיתחו יחד את שתי העונות הראשונות של הסדרה, ביחד עם ג'ואן שקל כמפיקה-יועצת.
כחלק מההכנה לסדרה, סולוויי יישמה מדיניות של אפליה מתקנת כלפי טרנסג'נדרים, כלומר – העדיפו להעסיק מועמדים שהיו טרנסג'נדרים, מאשר אלו שאינם. נכון לאוגוסט 2014, מעל ל-80 טרנסג'נדרים עבדו בתוכנית, ביניהם שני יועצים. בשנת 2014, התסריטאית Our Lady J הפכה לטרנסג'נדרית הגלויה הראשונה המועסקת כתסריטאית בסדרת טלוויזיה. כל חדרי השירותים על הסט הם נייטרליים מבחינה מגדרית.
מאז פברואר 2014, הפיילוט המקורי (עם ג'יליאן ויגמן בתפקיד של תמי) זמין לצפייה ברשת האינטרנט; פרק זה צולם מחדש באופן חלקי, לאחר שהסדרה אושרה.
תגובות וביקורות

הסדרה זכתה לשבחים ממבקרי הטלוויזיה. באתר Rotten Tomatoes, לסדרה יש דירוג של 98% עם ציון ממוצע של 8.8 מתוך 10, המבוסס על 54 ביקורות. על פי דעת הקונצנזוס שבאתר זה, "הסדרה – שעוסקת בשינוי בטלוויזיה באותה המידה שהיא עוסקת בשינוי אישי – מעלה את הרף של התוכניות עם תחכום ומסירות כנים למסע האנושי, יבלות והכול". באתר Metacritic, העונה הראשונה קיבלה דירוג של 91 מתוך 100, המבוסס על 27 ביקורות, המעניקות לה "שבחים אוניברסליים".
אלן ספינוול, מאתר חדשות הבידור HitFix, מכנה את "טרנספרנט" הסדרה הטובה ביותר של עונת סתיו 2014, וההבטחה "המרשימה ביותר עד כה [של אמזון]". הוא כותב:
"... הסדרה נראית מדהים ומעבירה באופן מיידי את שתי בועות החיים הללו שבלוס אנג'לס; סולוויי מציגה לנו בביטחון רב את החלקים של הסדרה שלקהל הרחב קל יותר להזדהות עימם (נישואים לא מאושרים, אכזבה מילדים), בידיעה שלאחר מכן – אנחנו נלך אחריה לטריטוריה לא-מוכרת – לא רק עם מאורה, אלא במעשים המפוקפקים שילדיה מסתבכים בהם".
שידור בינלאומי

באוסטרליה, שני הפרקים הראשונים של הסדרה הוקרנו תחילה בערוץ 9 ב-27 בינואר 2015, כאשר יתר הפרקים היו זמינים לצפייה בשירות Stan להזרמת מדיה ברשת האינטרנט.
שירותי הווידאו של אמזון עדיין לא זמינים בקנדה, אולם הסדרה זמינה לצפייה בקנדה, באמצעות הפלטפורמה Shomi.
מי מתגורר באחוזת בליי

| --- | --- |

כותרת הפתיחה
 מבוסס על:  "טבעת החנק" וסיפורים אחרים מאת הנרי ג'יימס
 סוגה:  אימה מותחן דרמה על-טבעי
 יוצרים:  מייק פלנגאן
 שחקנים:  ויקטוריה פדרטי אוליבר ג'קסון-כהן אמיליה איב ט'ניה מילר רהול קולי טיירה שאריף אמלי בי סמית' בנג'מין אוון איינסוורת' הנרי תומאס
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  9 
 תוכנית מקור:  מי מתגורר בבית היל (2018)
 הפקה
 חברת הפקה:  FlanaganFilm Amblin Television Paramount Television
 הפצה:  נטפליקס
 אורך פרק:  46–66 דקות
 שידור
 רשת שידור:  נטפליקס
 תקופת שידור מקורית:  9 באוקטובר 2020
 קישורים חיצוניים
 עמוד הסדרה נטפליקס
 דף התוכנית ב-IMDb
 
מי מתגורר באחוזת בליי (באנגלית: The Haunting of Bly Manor) היא סדרת המשך משנת 2020 לסדרת הטלוויזיה מסוגת האימה העל-טבעית האנתולוגית האמריקאית "מי מתגורר בבית היל", שנוצרה ובוימה על ידי היוצר מייק פלנגאן עבור שירות הזרמת המדיה של נטפליקס, והיא מתבססת באופן רופף על נובלת האימה משנת 1898 "טבעת החנק" מאת הסופר הנרי ג'יימס. על אף שצוות ההפקה הקריאטייבי וחלק מצוות השחקנים שעבדו על "בית היל" שבים להפקת הסדרה הנוכחית, הנרטיבים העלילתיים של שתי הסדרות אינם קשורים זה לזה.
הסדרה עלתה לשידור בשירות הזרמת המדיה של נטפליקס ב-9 באוקטובר 2020.
רקע עלילתי

עלילת הסדרה מתמקדת באו-פר צעירה שנשכרת על ידי אדם אמיד לדאוג לשני אחייניו באחוזה הכפרית המשפחתית לאחר שהם הועברו לחזקתו. כשהיא מגיעה לאחוזת בליי, האו-פר מתחילה לראות מחזות שממשיכים לרדוף את המקום.
צוות השחקנים והדמויות > ראשי

ויקטוריה פדרטי – דניאל "דני" קלייטון, או-פר אמריקאית צעירה שנשכרת על ידי לורד הנרי וינגרייב לטפל בשני אחייניו, מיילס ופלורה.
אוליבר ג'קסון-כהן – פיטר קווינט, עוזרו האישי של לורד הנרי וינגרייב, ואדם נכלולי ומניפולטיבי המפתה את רבקה ג'סל. עם מותו, הוא הופך לאחד מרוחות הרודפים את האחוזה.
אמיליה איב – ג'יימי , שומרת הקרקעות של האחוזה, שבהמשך מנהלת זוגיות עם דני.
קארלה גוג'ינו – מספרת עלילת הסדרה / ג'יימי המבוגרת, אורחת המשתתפת בחתונתה של פלורה הבוגרת, בה היא מספרת את סיפורה של אחוזת בליי..
ט'ניה מילר – האנה גרוס, מנהלת משק הבית של אחוזת בליי וידידתו הקרובה ביותר של אוון
רהול קולי – אוון שרמה , השף של אחוזת בליי וידידה הקרוב ביותר של האנה.
כמאל חאן – אוון המבוגר.
טיירה שאריף – רבקה ג'סל, האו-פר שקדמה לדני, שהתאהבה בפיטר. עם התאבדותה לכאורה, היא הופכת לאחת מרוחות הרודפים את האחוזה.
אמלי בי סמית' – פלורה וינגרייב , אחותו של מיילס, שנרדפת על ידי רוחה של רבקה.
כריסטי ברק – הכלה / פלורה המבוגרת
בנג'מין אוון איינסוורת' – מיילס וינגרייב , אחיה של פלורה, שנרדף על ידי רוחו של פיטר.
תומאס ניקולסון – אחיה של הכלה / מיילס המבוגר
הנרי תומאס – הנרי וינגרייב , דודם המנוכר של מיילס ופלורה, השוכר את דני לעבודתה באחוזת בליי.
דאנקן פרייזר – אבי הכלה / הנרי הזקן
צוות השחקנים והדמויות > משני ואורח

גרג ססטרו – הארוס / ג'יימס
רובי אטאל – אדמונד "אדי" אומרה, חבר ילדות של דני וארוסה, שנהרג כתוצאה מהתנגשות חזיתית עם משאית לאחר ויכוח איתה.
קליקס פרייזר – רוחו של ילד ויקטוריאני חסר-שם.
קייט סיגל – ויולה וילובי / הגבירה מהאגם, גבירתה המקורית של אחוזת בליי.
קתרין פרקר – פרדיטה וילובי, אחותה של ויולה.
אלכס אסו – שרלוט וינגרייב – אשתו של דומיניק ואמם של מיילס ופלורה, שניהלה רומן עם הנרי לפני מותה.
מתיו הולנס – דומיניק וינגרייב, אחיו של הנרי, בעלה של שרלוט ואביהם של מיילס ופלורה.
ליאם ריימונד דיב – רוחו של רופא המגפה.
פרקים

|  מספר פרק |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- |
| 1 | The Great Good Place | המקום הנפלא | מייק פלנגאן | מייק פלנגאן | 9 באוקטובר 2020 |
| 2 | The Pupil | התלמיד | סיאראן פוי | ג'יימס פלנגאן | 9 באוקטובר 2020 |
| 3 | The Two Faces: Part 1 | שני הפנים, חלק 1 | סיאראן פוי | דיאן אדמו-ג'ון | 9 באוקטובר 2020 |
| 4 | The Way It Came | ככה זה בא | ליאם גאווין | לורי פני | 9 באוקטובר 2020 |
| 5 | The Altar of the Dead | מזבח המתים | ליאם גאווין | אנג'לה למנה | 9 באוקטובר 2020 |
| 6 | The Jolly Corner | הפינה העליזה | יולנדה רמקה ובן האולינג | רבקה ליי קלינגל | 9 באוקטובר 2020 |
| 7 | The Two Faces: Part 2 | שני הפנים, חלק 2 | יולנדה רמקה ובן האולינג | התאומים קלארקסון | 9 באוקטובר 2020 |
| 8 | The Romance of Certain Old Clothes | הרומנטיות של כמה בגדים ישנים | אקסל קרולין | לאה פונג | 9 באוקטובר 2020 |
| 9 | The Beast in the Jungle | החיה שבג'ונגל | א. ל. כץ | ג'וליה ביקנל | 9 באוקטובר 2020 |
הפקה > פיתוח

בריאיון ל"אנטרטיינמנט ויקלי" פלנגאן אמר ש"אני לא רוצה לשער יותר מדי על העונה השנייה עד שנטפליקס, סרטי פרמאונט ואמבלין יידעו אותנו אם הן מעוניינות בזה. מה שאני אגיד זה שמעולם לא הייתי מודאג מזה, סיפורה של משפחת קריין סופר. הוא הסתיים."
ב-21 בפברואר 2019, נטפליקס חידשה את הסדרה כעונה שנייה ואנתולוגית, תחת השם "מי מתגורר באחוזת בליי", שעתידה להתבסס על הספר "טבעת החנק" מאת הסופר הנרי ג'יימס. אף על פי שבאופן טכני, הסדרה תשמש כעונה שנייה ל"מי מתגורר בבית היל", היא בעלת סיפור עצמאי, מה שמעיד על כך שלא יהיה שום קשר בין שתי הסדרות.
הפקה > ליהוק

ויקטוריה פדרטי ואוליבר ג'קסון-כהן, ששיחקו ב"בית היל" עתידים לשוב לגלם דמויות חדשות: פדרטי בדמותה של דני, אומנת שמטפלת בשני ילדים חריגים, וג'קסון-כהן בדמותו של פיטר, "בחור מקסים". הנרי תומאס וקייט סיגל גם הם עתידים לגלם דמויות שטרם נחשף עליהם מידע.
הפקה > צילומים

צילומי הסדרה החלו ב-30 בספטמבר 2019, והסתיימו ב-21 בפברואר 2020.
הפצה

הסדרה עלתה לשידור בכל הפלטפורמות של שירות הזרמת המדיה נטפליקס ב-9 באוקטובר 2020.
בתוך שלושה ימים מצאת הסדרה, היא צברה כ-1.18 מיליארד דקות צפייה והגיע למקום השני בטבלת דירוג הסדרות הנצפות ביותר בשירותי הסטרימינג.
ביקורות

באתר הביקורות "Rotten Tomatoes", הסדרה קיבלה את הציון 87%, בהתבסס על 62 ביקורות, עם דירוג ממוצע של 7.37/10. הקונצנזוס הביקורתי של האתר כתב: "אולי הסדרה לא מפחידה כמו קודמתה, אבל עם שפע טריקים מפחידים בחדריה הרדופים ותחושת חיות חזקה, מי מתגורר באחוזת בליי היא כניסה איתנה נוספת לפילמוגרפיית האימה הגדלה של מייק פלנגאן".
באתר הביקורות המשוקללות "Metacritic", הסדרה קיבלה ציון ממוצע משוקלל של 68 מתוך 100, בהתבסס על 7 ביקורות, דבר המצביע על "ביקורות חיוביות לרוב".
לעומת זאת, באתר IMDb, ציון הסדרה נמוך משמעותית מהחלק הקודם. בעוד שב"מי מתגורר בבית היל" המדרגים העניקו לסדרה ממוצע של 8.6, בחלק השני הציון עומד על 7.4 בלבד.